
Z A P I S N I K
sa 9. sjednice Općinskog vijeća Općine Klis, održane dana 9. travnja 2026. godine u domu kulture „Jozo Buliga“ u Klisu  s početkom u 14,00 sati.

NAZOČNI ČLANOVI OPĆINSKOG VIJEĆA: 	
Josip Didović, Ante Ćaleta, Dejan Glavina, Igor Vrvilo, Ivan Kalinić, Marko Galić, Danijela Vidošević, Tina Jurić, Maja Zelić, Smiljana Mihovilović i Marija Mušura
ODSUTNI:  Stana-Iva Vetma i Ivica Bralić – izostanak opravdan
OD OSTALIH: Općinski načelnik g. Jakov Vetma i pročelnica Upravnog odjela za opće poslove- Mila Perić 
Sjednicom predsjedava predsjednik Općinskog vijeća Josip Didović, te predlaže da se minutom šutnje oda počast preminulima u Domovinskom ratu.
Konstatira se da je prisutna većina članova općinskog vijeća, te se može pristupiti pravovaljanom donošenju odluka.
Na predloženi i dostavljeni pisani dnevni red, predložena je dopuna i to:
9. Prijedlog Odluke o odabiru najpovoljnijeg ponuditelja iz javnog natječaja za prodaju nekretnina u vlasništvu Općine Klis;
10. Prijedlog Odluke o podjeli dječjeg vrtića Cvrčak Solin i osnivanju novog dječjeg vrtića Muć;
11. Prijedlog Odluke o utvrđivanju kriterija za osnivanje prava građenja na nekretninama u vlasništvu Općine Klis za stanovnike s područja Općine Klis;

Prijedlog je jednoglasno prihvaćen.
Predsjedatelj predlaže usvajanje sljedećeg

D N E V N O G     R E D A
- verifikacija zapisnika sa 8. sjednice Općinskog vijeća

1. Usvajanje polugodišnjeg izvješća o radu Općinskog načelnika (za razdoblje srpanj-prosinac 2025.);
2. Prijedlog Odluke o usvajanju Plana operativne provedbe programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini na području Općine Klis;
3. Prijedlog Odluke o prihvaćanju izvješća o stanju vatrogastva i mjerama za zaštitu od požara u 2026. godini;
4. Prijedlog Ugovora o međusobnoj suradnji u području očuvanja i promidžbe kulturne i druge baštine Dalmatinske zagore sa Stellom Mediterraneom d.o.o.;
5. Prijedlog Odluke o osnivanju prava služnosti na dijelu nekretnine označene kao čest.zem. 5543/11 k.o Klis;
6. Prijedlog Odluka o odabiru najpovoljnijeg ponuditelja iz javnog natječaja za prodaju nekretnina u vlasništvu Općine Klis;
7. Prijedlog Odluke o utvrđivanju kriterija za osnivanje prava građenja na nekretninama u vlasništvu Općine Klis;
8. Prijedlog Zaključka o usvajanju Izvješća o radu davatelja javne usluge za 2025. godinu;
9. Prijedlog Odluke o odabiru najpovoljnijeg ponuditelja iz javnog natječaja za prodaju nekretnina u vlasništvu Općine Klis;
10. Prijedlog Odluke o podjeli dječjeg vrtića Cvrčak Solin i osnivanju novog dječjeg vrtića Muć;
11. Prijedlog Odluke o utvrđivanju kriterija za osnivanje prava građenja na nekretninama u vlasništvu Općine Klis za stanovnike s područja Općine Klis;
12.Vijećnička pitanja i odgovori


Dnevni red se jednoglasno prihvaća, te se pristupa raspravljanju i odlučivanju po istom.
JEDNOGLASNO (11 glasova ZA), verificira se zapisnik sa 8. sjednice Općinskog vijeća Općine Klis.
Ad.1.
Uvodno izvješće podnosi općinski načelnik.
Podsjeća prisutne  na obvezu podnošenja svoj izvješća o radu, te navodi sve aplicirane projekte, kao i one koji su u tijeku. Redom su to sve infrastrukturni projekti kojima se podiže kvaliteta života u Općini Klis.

Konstatira se kako po ovoj točki nema prijavljenih za raspravu, te se većinom glasova (9 ZA i 2 UZDRŽANA) donosi


ODLUKA
o usvajanju polugodišnjeg izvješća o radu Općinskog načelnika
(srpanj-prosinac 2025.)

Ad.2. i Ad.3.
Predsjednik vijeća predlaže objedinjene točaka zbog njihove povezanosti.
Općinski načelnik upoznaje vijećnike sa zakonskom obvezom donošenja akata zbog nadolazeće požarne sezone, te usklađivanju istih sa državnim aktima.
Također, obavještava kako je je nedavno Općina Klis prošla inspekcijski nadzor, te da je sve proteklo u redu i izrečene su samo neke blaže mjere koje se moraju ispoštovati.
Ističe kako se zakonski mora za naša dva vatrogasna društva osnovati i Vatrogasna zajednica, te da se ide u tom smjeru.

U otvorenoj raspravi vijećnica Smiljana Mihovilović pohvaljuje izvješće o radu DVD Zagora Vučevica, te iskazuje  zahtjev kako bi htjela da i DVD Klis ima transparentnije izvješće.
Općinski načelnik odgovara kako je upravo DVD Klis dostavio Izvješće o radu u propisanoj formi, dok je DVD Zagora dostavio samo Plan rada za 2026. godinu dok Izvješća o radu za 2025. godinu nedostaje, a pozvati će ga se da ga dostavi.

Nakon okončanja rasprave, JEDNOGLASNO (11 glasova ZA) se donosi


Ad.2.

ODLUKA
o usvajanju Plana operativne provedbe programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini na području Općine Klis;


i 

JEDNOGLASNO (11 glasova ZA)

Ad.3.
ODLUKA
o prihvaćanju izvješća o stanju vatrogastva i mjerama za zaštitu od požara u 2026. godini


Ad.4.
Uvodno izvješće podnosi općinski načelnik
Ukazuje na to da se sklapanjem Ugovora o međusobnoj suradnji sa tvrtkom Stella Mediterraneom d.o.o radi na daljnjem planu razvoja Općine Klis kao destinacije.
Vraćajući se u prošlost, podsjeća kako nismo imali u ponudi niti poludnevni izlet u Klisu. 2016. godine Općina Klis je odlučila spojiti u suradnju javni i privatni sektor, kako bi gost ostao u destinaciji što duže. To se učinilo dobrim potezom, jer je nakon te godine do danas povećan prihod Općine Klis, kao i broj posjetitelja.
Navodi i primjere europske prakse koja se odavno koristi.
Naglašava kako ćemo u budućnosti razvijati i suradnju sa privatnim iznajmljivačima i ugostiteljima.
Također, upoznaje vijećnike kako će kroz koji dan Općina Klis potpisati i Ugovor o suradnji sa Ekonomskim fakultetom u Splitu, kako bi i studenti u okviru svoj obrazovanja razvijali destinaciju i davali određene prijedloge.

U otvorenoj raspravi vijećnik Josip Didović predlaže da se ovaj prijedlog Ugovora sa privatnom tvrtkom sklapa i na duže razdoblje, primjera radi mandatno, kako bi obe strane mogle donositi dugoročne planove za razvoj.

Općinski načelnik odgovara kako se i to može sagledati u budućnosti, ali zasada da ovaj Ugovor ostaje na jednogodišnjoj bazi.

Po okončanju rasprave, usvaja se na znanje Ugovora o međusobnoj suradnji u području očuvanja i promidžbe kulturne i druge baštine Dalmatinske zagore sa Stellom Mediterraneom d.o.o.

Ad.5.
Uvodno izvješće podnosi predsjednik vijeća.
Obavještava kako je Općina Klis zaprimila zamolbu osoba da im se omogući služnost puta koji je u vlasništvu općine. Naime, kako je prošla katastarska izmjera za naselje Klis, tako su se i međuvlasnički odnosi unutar određenih nekretnina regulirali. Da bi predmetnu nekretninu obitelji stavile u funkciju potrebna im je služnost puta.

Konstatira se kako po ovoj točki nema prijavljenih za raspravu, te se JEDNOGLASNO (11 glasova ZA) donosi




ODLUKA
o osnivanju prava služnosti na dijelu nekretnine 
označene kao čest.zem. 5543/11 k.o Klis

Ad.6.
Uvodno izvješće podnosi predsjednik vijeća, te uz priloženi zapisnik sjednice povjerenstva za provođenje postupka prodaje nekretnina u vlasništvu Općine Klis obrazlaže pristigle ponude, pristigle na natječaje objavljene 11. i 12. ožujka 2026. godine.

Konstatira se kako po ovoj točki nema prijavljenih za raspravu, te se JEDNOGLASNO (11 glasova ZA) donosi


ODLUKA
o odabiru najpovoljnijih ponuditelja iz javnog natječaja 
za prodaju nekretnina u vlasništvu Općine Klis

- Ovlašćuje se Općinski načelnik da sklopi odgovarajuće kupoprodajne ugovore sa odabranim najpovoljnijim ponuditeljima.

Ad.7.
Uvodno izvješće podnosi općinski načelnik. Govori kako Općina Klis kontinuirano provodi mjeru demografske obnove putem dodjeljivanja zemljišta u dugoročni zakup. Obzirom da je stagnacija, pa čak i pad djece koji pohađaju školu, predlaže da se Odlukom utvrdi kriterij da su prihvatljivi prijavitelji obitelji sa 5 i više djece.

U raspravu se uključio predsjednik vijeća koji se slaže sa navedenim, te predlaže da općina ide u smjeru traženja zemljišta od Republike Hrvatske, kako bi i dalje provodili ovu demografsku mjeru.

Po okončanju rasprave, JEDNOGLASNO (11 glasova ZA) se donosi

ODLUKA
o utvrđivanju kriterija za osnivanje prava građenja na 
nekretninama u vlasništvu Općine Klis


Ad.8.
Općinski načelnik upoznaje vijećnike sa obvezom usvajanja izvješća o radu davatelja javne usluge. U ovom slučaju radi se o Čistoći Split. Ističe kako je ova tvrtka bila korektna sve godine pružanja usluga prema Općini Klis, te da će općina sljedeću godinu uspostaviti vlastiti sustav odvoza otpada preko komunalne tvrtke u našem vlasništvu.

Konstatira se kako po ovoj točki nema prijavljenih za raspravu te se JEDNOGLASNO (11 glasova ZA) donosi


ZAKLJUČAK
o usvajanju Izvješća o radu davatelja javne usluge za 2025. godinu


Ad.9.
Predsjednik vijeća obavještava prisutne o još jednom provedenom natječaju za prodaju nekretnina u vlasništvu Općine Klis, koji je bio objavljen 1. travnja 2026. godine. Vijećnicima je priložen i zapisnik sa javnog otvaranja ponuda po ovom natječaju.
Konstatira se kako po ovoj točki nema prijavljenih na raspravu, te se JEDNOGLASNO (11 glasova ZA) donosi


ODLUKA
o odabiru najpovoljnijeg ponuditelja iz javnog natječaja
za prodaju nekretnina u vlasništvu Općine Klis

- Ovlašćuje se Općinski načelnik da sklopi odgovarajuće kupoprodajne Ugovore sa najpovoljnijim ponuditeljima.

Ad.10.
Uvodno izvješće podnosi predsjednik vijeća. Govori kako se radi o proceduri izdvajanja Općine Muć iz suosnivačkog sporazuma sa Općinom Klis i Gradom Solinom, a vezanog za ustanovu predškolskog odgoja Cvrčak Solin. Općina Muć izlazi iz sporazuma, te osniva svoju vlastitu ustanovu predškolskog odgoja i obrazovanja.

Konstatira se kako po ovoj točki nema prijavljenih za raspravu, te se JEDNOGLASNO (11 glasova ZA) donosi


ODLUKA
o podjeli dječjeg vrtića Cvrčak Solin i osnivanju novog dječjeg vrtića Muć


Ad.11.
Predsjednik vijeća ističe kako se radi o prijedlogu druge Odluke o utvrđivanju kriterija za osnivanje prava građenja za mlade obitelji, ali ovaj prijedlog se odnosi na stanovnike Općine Klis. Za potrebe davanja u zakup nekretnina mladim obiteljima, sada ova jedinica lokalne samouprave ima uz prethodni kriterij iz točke Ad.7. uvjete i kriterije za mještane s područja Općine Klis.

Konstatira se kako po ovoj točki nema prijavljenih za raspravu, te se JEDNOGLASNO (11 glasova ZA) donosi


ODLUKA
o utvrđivanju kriterija za osnivanje prava građenja na
nekretninama u vlasništvu Općine Klis za stanovnike s područja Općine Klis

Ad.12.
Vijećnica Smiljana Mihovilović postavlja upite Općinskom načelniku:
- razmatra li se mogućnost postavljanja rampe za invalidne osobe na prilazu ljekarni?
- koja je dinamika izvođenja radova koji su u tijeku u centru Klisa?

Općinski načelnik odgovara da će se rampa postaviti, ali moramo čekati da se završe građevinski radovi na cesti u centru. Isto tako izvještava kako će se ubrzo asfaltirati cesta, te će se na jesen opet početi izvoditi radovi kojima će se izmijeniti vizura centra na način da će umjesto asfalta biti postavljene granitne kocke. 
Također, ugovara se procedura izrade urbanističke studije centra Klisa.

Utvrđuje se da je dnevni red iscrpljen, te se sjednica zaključuje u 14,50 sati.
KLASA: 024-03/26-01/03
  UR.BROJ: 2181-27-02-26-3
   Klis, 9. travnja 2026. godine
ZAPISNIČAR:                                                                                   PREDSJEDNIK VIJEĆA
Mila Perić                                                                                                  Josip Didović

--------------------------                                                                           ------------------------------

